पाएं अपने शहर की ताज़ा ख़बरें और फ्री ई-पेपरडाउनलोड करें
शुक्रवार को सदर अस्पताल के वैक्सीनेशन सेंटर में दो में से एक वैक्सीन नहीं रहने के कारण खूूंटपानी सामुदायिक केन्द्र से वैक्सीन मंगाकर 4 घंटे लेट से लोगों को वैक्सीन दिया गया। वैक्सीन के इन्तजार में सुबह 9 बजे से 12:45 तक लोग वैक्सीनेशन सेंटर के वेटिंग हाल में बैठे रहे। वैक्सीन आने में विलंब होने की वजह से कई लोग बिना वैक्सीन लिए ही घर लौटे। वैक्सीनेशन सेन्टर के स्टाफ लोगों को बता रहे थे कि वैक्सीन खत्म हो गया है। वैक्सीन लाने के लिए गाड़ी रांची गई है।
कुछ कोवैक्सीन खून्टपानी सामुदायिक स्वास्थ्य केंद्र से मंगाया जा रहा है। जिसके बाद ही वैक्सीन देने का काम शुरू किया जाएगा। 12:45 बजे वैक्सीन आने के बाद लोगों का ऑनलाइन रजिस्ट्रेशन चालू हुआ। जिसके बाद ही लोगों को वैक्सीन दिया गया। बताया गया कि वैकसीनेशन सेन्टर मे कोवैक्सीन खतम हो गया था। वहीं दवा स्टोर रूम के इंचार्ज मनोज लागुरी ने बताया कि स्टोर रूम में कोवैक्सीन और कोविशील्ड मौजूद है। जिला में वैक्सीन का अभाव न हो इसके लिए शुक्रवार को भी वैक्सीन लाने के लिए गाड़ी रांची भेजी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn